## Carlos Mazón entrega el Premi a la Divulgació Financera de la Fundació d’Estudis Borsaris i Financers a CaixaBank Research

*** El president de la Generalitat ha elogiat la labor de la Fundació d'Estudis Borsaris per la seua activitat docent i per la contribució que fa a millorar la qualitat de les institucions públiques**

El president de la Generalitat, Carlos Mazón, ha entregat el Premi a la Divulgació Financera que concedix anualment la Fundació d’Estudis Borsaris i Financers (FEBF), que en esta edició ha sigut per a CaixaBank Research.

Carlos Mazón ha felicitat CaixaBank Research pel desenvolupament del seu portal ‘Economia en temps real’, que oferix informació “molt valuosa”, a través de la gestió de dades socials, demogràfiques i financeres, i per territoris, de la situació dels sectors, amb capacitat per a analitzar temàtiques clau com el consum, l’habitatge, els salaris o la desigualtat.

Igualment, ha elogiat la labor de la Fundació d’Estudis Borsaris per la seua activitat docent i per la contribució que fa a millorar la qualitat de les institucions públiques, i l’ha descrita com “un actiu institucional irrenunciable”.

Fecha: 23/11/2023